Diari Oficial de la Generalitat Valenciana


Sumari del DOGV 4979, del 06-04-2005 (2005/2895)

Juí verbal de desnonament número 160/2004. Cèdula de notificació.
-----------------------------------------------------------------

### Dades del document

Número de DOGV
:   4979

Data del DOGV
:   06-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/2895


Organisme emissor
:   Jutjat de Primera Instància Número 21 de València

Tipus de document
:   Anunci

Juí verbal de desnonament número 160/2004. Cèdula de notificació. [2005/Q2895]
  
Matilde Sabater Alamar, magistrada jutgessa del Jutjat de Primera Instància número 21 d'esta ciutat, mitjançant este edicte fa saber:
  
Que en este jutjat a càrrec meu se seguix el juí verbal de desnonament amb el número 160/2004, a instància de Marcos Zaragoza Lorente, representat per la procuradora Pilar Moreno Olmos, contra Juan Carlos Picó López i María Luisa Martínez Moruno, sobre resolució de contracte d'arrendament per falta de pagament de la renda i la reclamació de quantitat, i en el qual en el dia de hui s'ha acordat notificar la sentència dictada en les presents actuacions al demandat que es troba en parador ignorat, Juan Carlos Picó López, que té l'encapçalament i la decisió que, literalment, diuen així:
  
«Sentència número 239
  
València, 13 de desembre de 2004
  
Matilde Sabater Alamar, magistrada jutgessa del Jutjat de Primera Instància número 21 de València, ha vist les presents actuacions de juí verbal, registrades amb el número 160/2004, en virtut de la demanda interposada per Marcos Zaragoza Lorente, representada per la procuradora Pilar Moreno Olmos i assistida del lletrat Antonio Dacal Bou, contra Juan Carlos Picó López (arrendatari) i María Luisa Martínez Moruno (ocupant), ambdós rebels en les presents actuacions, sent-ne l'objecte del plet el desnonament per falta de pagament de la renda i la reclamació de quantitat.
  
Decisió
  
Que amb l'estimació de la demanda interposada per Marcos Zaragoza Lorente contra Juan Carlos Picó López, declare resolt el contracte d'arrendament que sobre l'immoble situat al carrer del Pintor Llanos, número 1, porta 1a, de València, es va concertar el 4 de setembre de 2004 entre la demandant i el demandat per falta de pagament de la renda pactada, i en conseqüència declare el desnonament de Juan Carlos Picó López així com de María Luisa Martínez Moruno (ocupant de l'immoble) amb l'advertència que, si no desallotgen l'esmentat habitatge dins del termini legal, se'ls llançarà d'este habitatge i a càrrec seu.
  
Les costes les pagarà la part demandada.
  
Incloeu la present resolució al llibre de sentències, deixant-ne testimoni en les actuacions, i notifiqueu-la a les parts fent-los saber que esta resolució no és ferma i que s'hi pot interposar un recurs d'apel·lació que resoldrà l'Audiència Provincial de València, el qual es prepararà davant d'este jutjat en el termini de cinc dies seguint els tràmits establits en els articles 457 i següents de la vigent Llei d'Enjudiciament Civil.
  
Esta és la meua sentència, que pronuncie, mane i firme».
  
I perquè valga d'edicte de notificació de la sentència al demandat, Juan Carlos Picó López, en parador ignorat, estenc el present edicte, el qual es fixarà al tauler d'anuncis d'este jutjat i es publicarà en el Diari Oficial de la Generalitat Valenciana.